TPLAS ดีดบวก 5% ลุ้นกำไรครึ่งปีหลังโตแจ่มรับยอดขายถุง-ขยายฐานผลิตเพิ่ม
TPLAS ดีดบวก 5% ลุ้นกำไรครึ่งปีหลังโตแจ่มรับยอดขายถุง-ขยายฐานผลิตเพิ่ม โดยล่าสุด ณ เวลา 15.16 น. อยู่ที่ระดับ 1.98 บาท บวก 0.09 บาท หรือ 4.76% สูงสุดที่ระดับ 2.02 บาท ต่ำสุดที่ระดับ 1.91 บาท มูลค่าการซื้อขาย 21.99 บาท
28 ก.ย. 2561

ผู้สื่อข่าวรายงานว่า ราคาหุ้น บริษัท ไทยอุตสาหกรรมพลาสติก (1994) จำกัด (มหาชน) หรือ TPLAS ณ เวลา 15.16 น. อยู่ที่ระดับ 1.98 บาท บวก 0.09 บาท หรือ 4.76% สูงสุดที่ระดับ 2.02 บาท ต่ำสุดที่ระดับ 1.91 บาท มูลค่าการซื้อขาย 21.99 บาท

โดยปัจจัยที่ส่งผลให้ราคาหุ้น TPLAS ปรับตัวขึ้นแรงวันนี้ คาดมาจากนักลงทุนเข้ามาซื้อเก็งกำไรรับผลการดำเนินงาน หลังบริษัทเปิดเผยว่าในช่วงครึ่งหลังของปีนี้ถือเป็นช่วงไฮซีซั่นของธุรกิจ เนื่องจากเป็นฤดูกาลจับจ่ายใช้สอย ทำให้มีปริมาณการใช้ถุงพลาสติกเพิ่มขึ้น อีกทั้งยังเตรียมขยายโรงงาน และเครื่องจักรใหม่หนุนกำลังการผลิตเพิ่มเพื่อให้บริษัทมีรายได้เติบโตก้าวกระโดดตามเป้าหมายในปี 2563